U nastavku slijedi sažetak ključnih odluka koje je donijela Radna skupina za proračunsku pismenost i transparentnost na videokonferenciji održanoj 22. rujna 2016. Na tom je sastanku Radna skupina pregledala nacrt proizvoda znanja na kojem radi već godinu dana, koji sadrži savjete kolega i međunarodnih stručnjaka o tome kako riješiti izazove u izradi proračuna za građane.

1) Sudionici su se složili da će pripremiti okvir koji će u dokumentu uključivati detaljniji pregled iskustva njihove zemlje u razvoju proračuna za građane.  Studije slučajeva trebaju pripremiti barem Rusija, Hrvatska i Kirgiska Republika, ali i ostale su zemlje dobrodošle sa svojim doprinosima ako žele demonstrirati prakse koje su već provele, a odnose se na relevantne izazove. Više nas zanima prikaz onoga što je već provedeno, nego ideje i planovi.

– Hrvatska i Ruska Federacija prve će sastaviti svoj okvir kako bi ostalim zemljama poslužile kao primjer.

– Naida će Hrvatskoj pomoći s iznošenjem podataka (što bi također trebalo uključivati i pristup upotrebe komparativnih ocjena regija kao sredstvo poticanja poboljšane učinkovitosti putem mjerila).

– Zatim će se te studije slučaja podijeliti ostalim sudionicima kao primjer koji im može pomoći u izradi vlastitih okvira.

2) Armenija će podijeliti svoj pristup u pogledu sastavljanja proračuna za građane koji je primjenjivala prije.

3) Sve će zemlje iznijeti bilo kakve dodatne podatke o izazovu 7 koji se odnose na mrežno savjetovanje, otkrivanje podataka o proračunu i ostale savjetodavne pristupe.  Upotreba televizije kao sredstva za savjetovanje i osposobljavanje također će biti uključena u dokument prema prijedlogu Uzbekistana.  Nedostatak osoblja i povezanih vještina za savjetovanje također će se istaknuti u dokumentu (kako su navele Hrvatska i Bjelarus), bilo u izazovu 7 ili 8 ili u posebnom izazovu.

4) Izazov 8 ojačat će se nagovještajem pripreme detaljnijih sažetaka proračuna za posebnu ciljnu skupinu poput specijalista i investitora čiji je kapacitet za razumijevanje proračunskih podatka viši (kako je naveo Bjelarus). Razmotrit će se i uključivanje predloška za verziju brošure proračuna za građane, prema Armeniji, ili dodavanje posebnih primjera koje su pružile zemlje PEMPAL-a.

5) Sve su zemlje bile potaknute i da unesu daljnje promjene u dokument koji će biti uključen u sljedeći nacrt (što će se podijeliti na sljedećoj godišnjoj plenarnoj sjenici BCOP-a u travnju i poslati međunarodnim organizacijama na komentiranje).